Amerika arĝentmevo

Amerika arĝentmevo, Larus smithsonianus, estas granda blankokapa mevo, tio estas birdo de la familio de Laredoj kaj ordo de Karadrioformaj.

Taksonomio
Tiu mevo estis por la unua fojo priskribita kiel nova specio en 1862 fare de Elliott Coues baze sur serio de specimenoj el la Smithsonian Institution. Ĝi estis poste reklasita kiel subspecio de la Arĝentmevo (Larus argentatus). La genronomo deriviĝis el la Latina Larus, kiu referencas ĉu mevon ĉu alian grandan marbirdon. La specinomo smithsonianus rememoras la anglan kemiiston James Smithson kies kapitalo de 100 000 pundoj ebligis la fondon de la institucio kiu havas lian nomon.

La taksonomio de la grupo de la Arĝentmevo estas tre komplika kaj multo estas ankoraŭ polemika kaj necerta. Studo de 2002 sugestis, ke la Amerika arĝentmevo ne estas tre rilata al la eŭropaj arĝentmevoj, apartenante anstataŭe al aparta klado de mevoj.Sangster, George; J. Martin Collinson; Alan G. Knox; David T. Parkin & Lars Svensson (2007). Taxonomic recommendations for British birds: 4th report, Ibis, 149 (4): 853–857. Kelkaj fakuloj kiel la Komitatasocio de Eŭropaj Raraĵoj kaj la British Ornithologists' Union nun agnoskas ĝin kiel aparta specio. La BOU inkludas ankaŭ la specion de la Siberia mevo (Larus vegae) de nordorienta Azio ene de la amerika arĝentmevo. La American Ornithologists' Union ne adoptis la disigon kaj plue traktas la amerikan arĝentmevon kiel subspecio de Larus argentatus.Larus argentatus, AOU checklist

 Disvastiĝo 
Tiu specio reproduktiĝas preskaŭ nur en Kanado, tio estas en la tuta lando escepte sudokcidenta kaj plej nordaj partoj (arktaj), en marbordoj aŭ internaj regionoj el Labrador oriente tra la regiono de Grandaj Lagoj ĝis Alasko. Poste la specio migras okcidente laŭ la marbordo de la Pacifiko tra Kanado, Usono, ambaŭ Kalifornioj kaj norda Meksiko kaj foje eĉ pli suden. Oriente la migrado okazas al la regiono de Grandaj Lagoj, valo de la Misisipo kaj marbordoj de orienta Usono, Meksika Golfo, norda Meksiko, Kubo kaj la Karibo.

 Aspekto 
Ili estas grandaj mevoj kun blankaj rondoformaj kapoj, fortaj flavaj bekoj (kun ruĝa antaŭpinta makulo en suba makzelo) kaj longaj kruroj kaj flugiloj.Dubois, Philippe J. (1997). Identification of North American herring gull. British Birds 90:314-324. Dorso kaj flugiloj estas grizaj (tiuj lastaj kun nigraj pintoj). La kruroj estas rozkoloraj kaj la okuloj flavaj.

 Kutimoj 
Tiuj mevoj estas ĉiomanĝantaj. Dum la reprodukta sezono ili ne bezonas fiŝojn kaj manĝas ĉefe insektojn kaj semojn, somere ili manĝas fiŝojn.

Bildoj

Referencoj

Kategorio:Mevoj
Kategorio:Ĥaradrioformaj
Kategorio:Birdoj de Nordameriko